Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Με δύο «φωτογραφικές» υπουργικές τροπολογίες που διαγράφουν πρόστιμα και εξυπηρετούν συγκεκριμένα συμφέροντα κλείνει τις νομοθετικές υποχρεώσεις της η κυβέρνηση και η Βουλή πριν τη θεσμική δρομολόγηση προσφυγής στιςΗ πρώτη τροπολογία, σύμφωνα με την έκθεση του γενικού Λογιστηρίου του Κράτους διαγράφει τελωνειακές παραβάσεις. Ειδικότερα αναφέρεται πως προτείνεται: «η μη κήρυξη ως αστικώς συνυπεύθυνου του νομικού προσώπου που εμπίπτει στο πεδίο εφαρμογής του άρθρου 152 του τελωνειακού Κώδικα καταλαμβάνει και εκείνες τις περιπτώσεις στις οποίες η καταλογιστική πράξη δεν είχε μεν εκδοθεί εως την ημερομηνία μεταβίβασης των μετοχών ή περιουσιακών στοιχείων, εκδόθηκε, όμως, πριν την έναρξη ισχύος του ν. 4469/2017. Δεν οφείλονται εφεξής τυχόν επιβαρύνσεις για τις οποίες το νομικό πρόσωπο έχει κηρυχθεί αστικώς συνυπεύθυνο». Υπογραμμίζεται παράλληλα πως από τις διατάξεις προκαλείται σε βάρος του κρατικού προϋπολογισμού απώλεια εσόδων από τη διαγραφή οφειλών από πρόστιμα, πολλαπλά τέλη, δασμούς και λοιπές επιβαρύνσεις που προέρχονται αποκλειστικά από καταλογιστικές πράξεις. Η ανωτέρω απώλεια θα αντιμετωπίζεται από άλλες πηγές εσόδων του κρατικού προϋπολογισμού».Κατά πληροφορίες η συγκεκριμένη τροπολογία αφορά την καπνοβιομηχανία ΣΕΚΑΠ που είχε αγορασθεί από τονκαι πριν από 16 μήνες μεταβιβάστηκε στην Japan Tobacco. Σύμφωνα με πληροφορίες, πάντως, τα πρόστιμα αφορούν τον ιδιοκτήτη της ΣΕΚΑΠ. Σημειώνεται ότι προσπάθεια να διαγραφούν τα πρόστιμα που είχαν φθάσει περίπου στα 44 εκατ. ευρώ είχε κάνει και στο παρελθόν η κυβέρνηση, όταν η εταιρεία ανηκε στον Ιβάν Σαββίδη, ωστόσο είχαν προκληθεί έντονες αντιδράσεις με αποτέλεσμα η κυβέρνηση να αποσύρει τη σχετική ρύθμιση. Τα πρόστιμα πάντως, είχαν επιβληθεί για παραβάσεις πριν περάσει η ΣΕΚΑΠ στην ιδιοκτησία Σαββίδη.Η δεύτερη τροπολογία διαγράφει αναδρομικά πρόστιμα για συναποθήκευση πετρελαιοειδών. «Ορίζεται ρητά ότι δεν επιβάλλονται τα πρόστιμα του ν. 3054/2002 για συναποθήκευση πετρελαιοειδών προϊόντων από περισσότερους κατόχους αδειών εμπορίας σε φορολογικές αποθήκες του άρ 63 του ν 2960/2001 η οποία έχει συντελεστεί πριν από την έναρξη ισχύος του ν 4602/2019» αναφέρεται στην σχετική έκθεση του γενικού Λογιστηρίου το οποίο ωστόσο και σε αυτή την περίπτωση αναφέρεται σε απώλεια εσόδων χωρίς όμως να προσδιορίζει το ύψος τους.